ಸೊಗಸಾಗಿದೆ ಸಲಗನ ಮಳೆ ಹಾಡು ದುನಿಯಾ ವಿಜಿಯ ಬಹು ನಿರೀಕ್ಷಿತ ಚಿತ್ರ ಸಲಗದ ಮಳೆಯೇ ಮಳೆಯೇ ಹಾಡು ರಿಲೀಸ್ ಆಗಿದೆ. ಮಳೆಯಲ್ಲಿ ಬರೆದಂತ ಮಳೆಯ ಹಾಡಿಗೆ ಪ್ರೇಕ್ಷಕ ಈಗಾಗಲೇ ಮನಸೋತಿದ್ದಾನೆ. ಸಂಜಿತ್ ಹೆಗ್ಡೆ ಕಂಠದಿಂದ ಬಂದಂತ ಹಾಡನ್ನ ಗುನುಗಲು ಶುರು ಮಾಡಿದ್ದಾರೆ. ಹಾಡಿಗೆ ನಾಗಾರ್ಜುನ್ ಶರ್ಮಾ ಸಾಹಿತ್ಯವಿದ್ದು, ಕಿವಿಗಳನ್ನ ನೆನೆಯುವಂತೆ ಮಾಡ್ತಿದೆ ಈ ಮಳೆ ಹಾಡು. ಕೊರೊನಾ ಕಾರಣ ಇಲ್ಲದಿದ್ದಲ್ಲಿ ಈಗಾಗಲೇ ಸಲಗ ಸಿನಿಮಾ ರಿಲೀಸ್ ಆಗ್ಬೇಕಿತ್ತು. ಪೋಸ್ಟ್ ಪ್ರೊಡಕ್ಷನ್ ಕೆಲಸವನ್ನೂ ಮುಗಿಸಿರುವ ಸಲಗ ತಂಡ ಸಿನಿಮಾ ಬಿಡುಗಡೆ ಮಾಡೋದಕ್ಕೆ ಕಾಯ್ತಾ ಇದೆ. ಇನ್ನು ಚಿತ್ರಕ್ಕೆ ದುನಿಯಾ ವಿಜಿ ಅವರ ಚೊಚ್ಚಲ ನಿರ್ದೇಶನವಿದ್ದು, ಕೆಪಿ ಶ್ರೀಕಾಂತ್ ನಿರ್ಮಾಣ ಮಾಡಿದ್ದಾರೆ. ನಾಯಕಿಯಾಗಿ ದುನಿಯಾ ವಿಜಿ ಜೊತೆ ಸಂಜನಾ ಆನಂದ್ ಕಾಣಿಸಿಕೊಂಡಿದ್ದಾರೆ. ಸಂಗೀತ ನಿರ್ದೇಶಕ ಚರಣ್ ರಾಜ್ ಈ ಚಿತ್ರಕ್ಕೆ ಸಂಗೀತ ಸಂಯೋಜನೆ ಮಾಡಿದ್ದಾರೆ. Tags: charanraj Duniya vijay kp sreekanth maleye maleye nagarjun sharma Salaga movie sanchith hegde sanjana anand